GTCApp

Go To Chill Application

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 10.03.2021 | 1.0 | Revizija | Nikola Krstić |
| 19.03.2021 | 1.1 | Dopuna | Petar Petković |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 7

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 9

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Dodavanje lokacija 10

7.3 Odobravanje lokacije 10

7.4 Organizovanje događaja 10

7.5 Prijavljivanje na događaj 10

7.6 Pisanje komentara i ocenjivanje 10

7.7 Predlog lokacija 10

7.8 Pretraga lokacija 10

7.9 Kreiranje i brisanje naloga 10

7.10 Izmena korisničkih podataka 10

7.11 Obaveštavanje korisnika 10

7.12 Dodavanje prijatelja 10

7.13 Dodavanje lokacija i događaja 11

7.14 Reportovanje događaja, korisnika i komentara 11

7.15 Otkazivanje događaja 11

7.16 Izmena događaja 11

7.17 Uklanjanje komentara 11

7.18 Brisanje događaja 11

8. Ograničenja 11

9. Zahtevi u pogledu kvaliteta 11

10. Prioritet funkcionalnosti 11

11. Nefunkcionalni zahtevi 12

11.1 Zahtevi u pogledu standardizacije 12

11.2 Sistemski zahtevi 12

11.3 Zahtevi u pogledu performansi 12

11.4 Zahtevi u pogledu okruženja 12

12. Dokumentacija 12

12.1 Korisničko uputstvo 12

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa GTCApp aplikacije u pogledu potreba krajnjih korisnika.

# Opseg dokumenta

Dokument se odnosi na GTCApp aplikaciju koji će biti razvijen od strane SquadTeam-a. GTCApp predstavlja skraćenicu za Go To Chill Application. Namena sistema je efikasno prezentovanje, kreiranje i održavanje sadržaja vezanih za događaje i lokacije.

# Reference

Spisak korišćene literature:

1. GTCApp – Predlog projekta, D01\_Predlog\_Projekta, V1.0, 2021, SquadTeam.
2. GTCApp – Planirani raspored aktivnosti na projektu, V1.0, 2021, SquadTeam.
3. GTVApp – Plan realizacije projekta, V1.0, 2021, SquadTeam.

# Pozicioniranje proizvoda

## Poslovne mogućnosti

GTCApp sistem predstavlja android aplikaciju za korisnike kao i desktop aplikaciju za administratore. Android aplikacija će korisnicima pružiti sadržaj vezan za održavanje lokalnih aktivnosti kao i zanimljive lokacije za posećivanje. Takođe, daje uvid u komentare i ocene drugih korisnika. Desktop aplikacija daje administratorima uvid i kontrolu nad novopostavljenim lokacijama, organizovanim aktivnostima i pregled prijava neprikladnog sadržaja.

GTCApp aplikacija neće obrađivati lokacije kao što su kafići, restorani, diskoteke i organizovanje noćnih izlazaka, već će se fokusirati na boravak u prirodi, zdrav život i sticanje novih prijateljstava.

## Postavka problema

|  |  |
| --- | --- |
| *Problem je* | Većina stanovnika/posetioca nekog grada nije dovoljno informisana o zanimljivim lokacijama koje se nalaze u okolini i događajima koji se tu održavaju. |
| *Pogađa* | Turiste, stanovnike koji bi bolje da upoznaju grad i okolinu. |
| *Posledice su* | Neinformisanost ljudi o zanimljivim mestima za izlazak i opuštanje. |
| *Uspešno rešenje će* | Omogućiti lokalnim stanovnicima i posetiocima da se lakše informišu o lokacijama i aktivnostima koje se održavaju u okolini. |

## Postavka pozicije proizvoda

|  |  |
| --- | --- |
| *Proizvod je namenjen* | Turistima i lokalnim stanovnicima koji žele da bolje upoznaju svoju okolinu, ili su zainteresovani za neku organizovanu aktivnost. |
| *Koji* | Će moći da pretražuju zanimljiva mesta za posetu, imati mogućnost dodavanja novih lokacija, organizovati aktivnosti ili pokazati interesovanje za postojeće. |
| *Proizvod je* | Android(korisnici), Desktop(Administratori) aplikacija. |
| *Koja* | -Omogućava pretragu manje poznatih lokacija, organizovanje novih aktivnosti ili iskazivanje zainteresovanosti za postojeće, uvid u komentare i ocene drugih korisnika, deljenje svog mišljenja sa drugima i obaveštavanje korisnika (ANDROID).  -Omogućava pregledanje dodatih lokacija od strane korisnika, odobravanje, odnosno odbacivanje istih (DESKTOP). |
| *Za razliku od* | Konkurencije postoji mogućnost pregledanja manje poznatih lokacija, dobijanja predloga za posetu, kao i obaveštenja o aktivnostima organizovanim u blizini. |
| *Naš proizvod će* | Omogućiti brzo nalaženje željene lokacije za odmor, obaveštavanje korisnika o aktuelnim događajima i mestima. |

# Opis korisnika

U ovom odeljku opisani su korisnici GTCApp sistema. Postoje 3 tipa korisnika: administrator, posetilac i prijavljeni korisnik.

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i mobilnom telefonu, najčešće osobe koje poseduju mobilne telefone i imaju pristup Internetu.

Inicijalna verzija GTCApp aplikacije će biti namenjena svim ljudima koji žele da slobodno vreme provedu na zdrav način u prirodi ili prisustvuju organizovanoj aktivnosti u okolini. Ukoliko se ukaže interesovanje moguće je dodati funkcionalnosti rezervacija, profila preduzeća itd. Takođe, aplikacija će biti proširiva i na druge države. Posebna pažnja će biti obraćena na grafički interfejs da bi korisnici što lakše došli do traženih informacija.

## Profili korisnika

**Administrator aplikacije(skraćeno administrator):**

Administrator je zadužen za održavanje aplikacije.

U ulozi administratora će se naći fakultetski obrazovana osoba sa visokim nivoom poznavanja rada na računaru i administriranja baze podataka.

Administrator će imati pristup svim funkcijama sistema.

**Prijavljeni korisnik(skraćeno korisnik):**

Korisnik mora posedovati nalog i biti prijavljen.

Korisnik ima mogućnost pregledanja ponuđenog sadržaja, pretraživanja konkretnog sadržaja.

Korisnik može dodavati nove lokacije uz odobrenje administratora.

Ima mogućnost ostavljanja komentara i ocenjivanje postojećih lokacija.

Korisnik može organizovati događaje na postojećim lokacijama ili se prijaviti kao zainteresovan za neki događaj.

**Neprijavljeni korisnik(skraćeno posetilac):**

Posetilac je osoba zainteresovana za posetu nekog mesta, najčešće lokalni stanovnik ili turista.

Posetilac ima pristup svim podacima vezanim za lokacije ili događaje u okolini.

## Opis okruženja

Korisnici sistema pristupaju sistemu preko android aplikacije, neophodna je internet konekcija zbog pribavljanja podataka.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Ne postojanje adekvatne platforme za informisanje o mestima u okruženju.** Trenutno ne postoji adekvatna platforma za pretragu i nalaženje mesta pogodnih za opuštanje ili druge aktivnosti.
2. **Ne postojanje platforme za organizovanje aktivnosi.** Trenutno ne postoji mogućnost organizaovanja nekog događaja i obaveštavanje zainteresovanih korisnika.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

Pri definisanju zahteva imalo se u vidu postojanje mapa sa označenim bitnim lokacijama, tako da se ovaj proizvod ne fokusira na mesta od opšteg značaja i turističke destinacije.

# Opis proizvoda


U ovom odeljku je dat pogled na osnovne mogućnosti GTCApp aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

Proizvod će koristiti DBMS bazu podataka na kojoj će biti povezani drugi elementi sistema koji će pružiti grafički interfejs ka krajnjem korisniku. Dijagram koji prikazuje kontekst sistema je dat na slici 6.1.1.

GTCApp sistem poseduje dve vrste aplikacija, mobilna aplikacija koja će biti podržana na android uređajima i desktop koja će se izvršavati na desktop računaru sa operativnim sistemom windows.

Obe aplikacije će komunicirati sa DBMS-om, sa koga će dobijati neophodne podatke. Za obe aplikacije je potrebna prethodna instalacija.



**Slika 6.1.1. Kontekst sistema GTCApp**

## Pregled mogućnosti

Tabela prikazana u ovom odeljku identifikuje osnovne mogućnosti GTCApp sistema u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o dodatim lokacijama. | Prikaz i pretraživanje svih lokacija koje pojedini korisnici aplikacije unose.  Razvrstavanje lokacija po tipovima i unos odgovarajućih podataka. |
| Centralizovana evidencija podataka o događajima koji se održavaju na datim lokacijama. | Prikaz svih aktivnih događaja i pregled zainteresovanih korisnika. Ažuriranje podataka se vrši automatski u zavisnisti od ponašanja korisnika. |
| Centralizovana evidencija podataka o utiscima i recenzijama drugih korisnika. | Prikaz i unos utisaka korisnika o određenim lokacijama ili događajima. |
| Predlog lokacija za posetu na osnovu interesovanja korisnika. | Aplikacija daje predloge korisniku o lokacijama koje bi mu možda bile interesantne za posetu. |
| Konzistentnost prikaza podataka. | Standardizacija prikaza i unosa podataka o lokacijama i događajima sa mogućnošću dodavanja opisa i dodatnih informacija. |
| Jednostavno ažuriranje podataka | Automatsko ažuriranje podataka koje korisnici unose. |

## Pretpostavke i zavisnosti

GTCApp sistem je zavisan od:

* Podrška razvojnog okruženja QT za razvoj Android aplikacije.
* Mogućnost povezivanja sa DBMS-om iz QT razvojnog okruženja.
* Podrška DBMS-a za Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 240.000 dinara.

## Licenciranje i instalacija

DBMS bi bio instaliran na hostinu, aplikacije se instaliraju na uređajima korisnika tako da ne postoje posebni zahtevi u pogledu licenciranja.

GTCApp sistem se pravi za širu upotrebu tako da moraju postojati posebni instalacioni programi.

# Funkcionalni zahtevi

U ovom odeljku su definisane funkcionalnosti GTCApp sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora i korisnike se mora obezbediti prijavljivanje na aplikaciju korišćenjem korisničkog imena i lozinke. Sistem treba da obezbedi korisniku mogućnost promene lozinke.

Administratori i korisnici koriste različite aplikacije.

Posetioci pristupaju informacijama bez potrebe prijavljivanja na sistem.

## Dodavanje lokacija

Prijavljeni korisnik ima mogućnost dodavanja nove lokacije za koju on misli da će drugima biti zanimljiva.

## Odobravanje lokacije

Treba omogućiti administratoru da odbaci ili odobri postavljanje nove lokacije za koju je korisnik poslao predlog. Ova funkcionalnost će sprečiti zlonamernu upotrebu aplikacije i korisnicima omogućiti da imaju uvid u potpune i proverene informacije o postojećim lokacijama.

## Organizovanje događaja

Prijavljeni korisnik ima mogućnost organizovanja događaja na postojećim lokacijama.

Pri dodavanju događaja korisnik mora dati kratak opis.

Korisnik ima mogućnost postavljanja liste neophodnih stvari za događaj.   
Primer:

Organizator roštiljanja postavlja ćumur, rešetku za roštilj i roštilj meso kao kao neophodne stvari.

## Prijavljivanje na događaj

Prijavljeni korisnik može označiti da li je zainteresovan za organizovani događaj i čekirati neku od neophodnih stavki koju može da obezbedi.

## Pisanje komentara i ocenjivanje

Prijavljeni korisnik može dati svoje mišljenje o nekoj lokaciji ili događaju ocenjivanjem

na skali od 1 do 10.

## Predlog lokacija

Aplikacija nudi predlog lokacija na osnovu korisnikovih interesovanja.

## Pretraga lokacija

Korisnik ima mogućnost pretrage lokacija na osnovu kategorija.

## Kreiranje i brisanje naloga

Korisnik može samostalno kreirati nalog.

Administrator ima mogućnost brisanja korisničkih naloga.

## Izmena korisničkih podataka

Korisnik ima mogućnost ažuriranja podataka na nalogu.

## Obaveštavanje korisnika

Korisnik dobija obaveštenja o događajima u okolini i događajima za koje je zainteresovan.

## Dodavanje prijatelja

Prijavljeni korisnik može formirati listu prijatelja koje će obaveštavati o događajima.

## Deljenje lokacija i događaja

Prijavljeni korisnik može podeliti događaj i lokaciju sa svojim prijateljima.

## Reportovanje događaja, korisnika i komentara

Korisnik ima mogućnost reportovanja događaja, korisnika i komentara za koje smatra da nisu prikladni.

## Otkazivanje događaja

Organizovani događaj može biti otkazan zbog određenih razloga, o tome se obaveštavaju svi zainteresovani za događaj.

## Izmena događaja

Organizator događaja može izvršiti izmenu događaja i o tome obavestiti sve zainteresovane.

## Uklanjanje komentara

Administrator ima mogućnost brisanja nepogodnih komentara.

## Brisanje događaja

Administrator ima mogućnost uklanjana događaja.

# Ograničenja

Kao dopuna pretpostavki i zavisnosti definisanih u odeljku 6, GTCApp sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (QT razvojnog okruženja, DBMS), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje, arhiviranje i brisanje naloga
* Unos, prikaz i ažuriranje podataka o lokacijama
* Unos, prikaz i ažuriranje podataka o događajima
* Kreiranje administratorskih naloga
* Unos, prikaz i ažuriranje osnovnih podataka korisnicima

# Nefunkcionalni zahtevi

## Zahtevi u pogledu standardizacije

Nemamo posebnih zahteva u pogledu standardizacije.

## Sistemski zahtevi

GTCApp sistem će biti realizovan korišćenjem C++ i QML jezika, dok će kao DBMS koristiti MySQL.

Korisnički interfejs aplikacije mora da bude optimizovan za:

* Android 4.4 KitKat i novije verzije
* Windows 10

## Zahtevi u pogledu performansi

Blagovremeno davanje rezultata pretrage.

## Zahtevi u pogledu okruženja

QT razvojno okruženje.

# Dokumentacija

U ovom odeljku su opisani zahtevi u pogledu dokumentacije koju treba pripremiti za GTCApp projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.